Juan Barros Madrid

**Juan Barros Madrid** (født 15. juli 1956 i Santiago de Chile) er en chilensk katolsk geistlig og emeritert biskop av Osorno, som etterforskes av offentlige påtalemyndigheter på grunn av tilknytninger i et kompleks overgrepssak i den katolske kirke i Chile, noe kirkelige myndigheter fant ham skyldig i.

## Liv og virke
### Prest
Juan Barros Madrid ble ordinert til prest 20. juni 1984.

### Hjelpebiskop i Valparaíso
Pave Johannes Paul II utnevnte ham til hjelpebiskop i Valparaíso og titulærbiskop av Bilta den 12. april 1995. Han ble bispeviet av biskopen av Valparaíso, Jorge Arturo Augustin Medina Estévez, den 29. juni samme år; medkonsekratorer var kardinal Juan Francisco  Fresno Larraín, emeritert erkebiskop av Santiago de Chile, og Horacio del Carmen Valenzuela Abarca, hjelpebiskop i Santiago de Chile.

### Biskop av Iquique
Den 21. november 2000 ble han utnevnt til biskop av Iquique.

### Militærbiskop i Chile
Fra 2004 til 2015 var han militærbiskop i Chile.

### Biskop av Osorno
Pave Frans utnevnte ham til biskop av Osorno 10. januar 2015.

Gudstjenesten for innsettelsen av Juan Barros i Osorno den 21. mars 2015 ble massivt forstyrret av mange demonstrerende troende og fikk landsdekkende oppmerksomhet i Chile. De anklaget ham for å vite om tilfeller av seksuelle overgrep mot tenåringer og unge seminarister og for å ha dekket over for gjerningsmannen, den kirkelig og politisk innflytelsesrike presten Fernando Karadima, som var hans åndelige mentor. Barros hadde tilhørt Karadimas nære krets av fortrolige i hans elitemenighet i kommunen El Bosque i Santiago de Chile. 

Både Den chilenske bispekonferanse og Vatikanet støttet Barros og understreket at Bispekongregasjonen nøye hadde undersøkt nominasjonen og ikke funnet noen grunn til å innvende mot hans utnevnelse. Etter at pave Frans forsvarte biskop Barros offentlig igjen, og skarpt tilretteviste de protesterende for ikke ha noe å fare med, under sitt hans besøk i Chile i januar 2018, og dermed fornærmet ofrene til overgriperen Karadima, som ble dømt i 2011, kritiserte også lederen av Den pavelige kommisjon for vern av mindreårige, kardinal Seán Patrick O'Malley, paven.  

Det var den 22. januar 2018 at pave Frans talte lenge om anklagene mot Barros. Han sa at *«Barros-saken ble undersøkt og undersøkt på nytt, men det er ingen bevis. Det var det jeg ønsket å si. Jeg har ikke bevisene som trengs for å felle dom.»* 

Flere av medlemmene av Den pavelige kommisjon for vern av mindreårige fortalte senere at de hadde fremlagt for O'Malley et åtte siders brev fra Juan Carlos Cruz, en av Barros' anklagere, og at O'Malley senere hadde forsikret dem om ay han hadde gitt det til pave Frans. Dette stred imot Frans'tidligere utsagn om at han ikke hadde hørt uttalelser fra noen ofre. «*Dere, med all god vilje, forteller meg at det er ofre, men jeg har ikke sett noen, for de har ikke stått frem»*, hadde han tidligerr sagt.

**Sciclunas granskning og etterpå:** Den 30. januar 2018 ble det kunngjort at erkebiskopen av Malta, Charles Jude Scicluna, skulle sendes til Chile for å undersøke påstandene. 

Scicluna hadde vært Vatikanets ledende etterforsker i en rekke profilerte saker om seksuelle overgrep, blant annet saken om Marcial Maciel. Scicluna begrenset ikke sin etterforskning til Barros-saken. I februar, assistert av Jordi Bertomeu fra Troskongregasjonen, gjennomførte han intervjuer med ofre for seksuelle overgrep og andre vitner, mottok dokumenter og resultatene fra tidligere regjeringsundersøkelser, og møtte en delegasjon fra Osorno som motsatte seg at Barros fortsatte som deres biskop.

Derpå, den 8. april, inviterte pave Frans de aktive chilenske biskoper til å møte ham for å drøfte sakskomplekset. Da Frans møtte 34 chilenske biskoper i Roma i mai, fikk han dem til å fokusere på røttene til skandalen om seksuelle overgrep i elitistiske holdninger og Kirkens tap av misjonsånd. Han ba om dypere reform, og selv om han lovet personellendringer, ble Karadima- og Barros-sakene sett på som symptomer på langt større problemer. Ved avslutningen undertegnet og averrakte alle de aktive biskoper og hjelpebiskoper sine skriftlige avskjedsbrev. 

Barros hadde allerede tilbudt sin fratreden til paven noen uker tidligere i kjølvannet av debatten om hans kontroversielle deltagelse i kirkelige seremonier under pavens besøk. Paven godtok det uformelt i slutten av april eller begynnelsen av mai, da Barros var i Roma før hans kolleger ankom, og aksepterte det offisielt 11. juni samme år. Han ble etterfulgt av Jorge Enrique Concha Cayuqueo som apostolisk administrator.

Juan Barros Madrid er en av de syv chilenske biskopene som offentlige påtalemyndigheter etterforsker på grunn av ulikeartede involveringer i overgrepsskandalen i den romersk-katolske kirke i Chile.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jorge Arturo Medina Estévez (1926-2021) *1985
* Biskop *Juan Barros Madrid* (1956- ) *1995

## Litteratur
* María Olivia Mönckeberg: *Karadima. El señor de los infiernos.* Debate, Random House Mondadori, Santiago de Chile 2011, ISBN 978-956-8410-54-4, s.&nbsp;440–443.
* Juan Andrés Guzmán, Gustavo Villarrubia, Mónica González: *Los secretos del imperio de Karadima. La investigación definitiva sobre el escándalo que remeció a la iglesia chilena.* Catalonia, UDP, Santiago de Chile 2017 (1. utg. 2011), ISBN 978-956-324-105-1 (særlig siste kapittel).

## Referanser

## Noter